ai4bharat/Pralekha huggingface dataset:
राष्ट्रपती कार्यालय
आपण आत्मनिर्भर भारताच्या उभारणीची आशा तेव्हाच करु शकतो जेव्हा तंत्रज्ञान, मनुष्यबळ आणि दोन्हीची उपलब्धता यांचा समन्वय होईल- राष्ट्रपती रामनाथ कोविंद
चामराजनगर येथे नव्याने उभारण्यात आलेल्या चामराजनगर वैद्यकीय विज्ञान संस्थेच्या अध्यापन रुग्णालयाचे राष्ट्रपतींच्या हस्ते उद्घाटन
नवी दिल्ली, 7 ऑक्टोबर 2021
आपण आत्मनिर्भर भारताच्या उभारणीची आशा तेव्हाच करु शकतो जेव्हा तंत्रज्ञान, मनुष्यबळ आणि दोन्हीची उपलब्धता यांचा समन्वय होईल, असे प्रतिपादन राष्ट्रपती रामनाथ कोविंद यांनी केले आहे. कर्नाटकमधील चामराजनगर येथे नव्याने उभारण्यात आलेल्या चामराजनगर वैद्यकीय विज्ञान संस्थेच्या  अध्यापन रुग्णालयाचे उद्घाटन करताना ते आज बोलत होते.
सीआयएमएसच्या सभोवताली अतिशय घनदाट जंगल आहे आणि या भागात राहणाऱ्या लोकांमध्ये अनुसूचित जाती आणि अनुसूचित जमातीचे अनेक लोक असल्याने सार्वत्रिक आरोग्यसेवा सर्वांना उपलब्ध करून देण्याच्या उद्देशाने सीआयएमएस प्रशासन आणि कर्नाटक सरकारने त्यांना परवडणाऱ्या दरात आरोग्यसेवा देण्यासाठी पावले उचलावीत असे आवाहन राष्ट्रपतींनी केले. देशातील वैद्यकीय सेवांचा विस्तार करण्याच्या मूळ उद्देशाला ते अनुसरून असेल असे त्यांनी सांगितले. भारत सरकारने यापूर्वीच एम्सची संख्या 6 वरून 22 वर नेली आहे. तसेच देशभरातील आरोग्यविषयक पायाभूत सुविधा सुधारण्यासाठी सरकार प्रत्येक जिल्ह्यात नवीन वैद्यकीय महाविद्यालये सुरू करत आहे, असे त्यांनी सांगितले. नवीन उच्च शिक्षण महाविद्यालये सुरू होऊ लागल्याने सध्या अस्तित्त्वात असलेल्या उच्च शिक्षण संस्थांना देखील उत्कृष्टता केंद्र बनण्यासाठी प्रोत्साहन मिळत आहे, असे ते म्हणाले. मात्र, मनुष्यबळाशिवाय या पायाभूत सुविधा उपयोगी ठरणार नाहीत. आपल्याकडे भक्कम यंत्रणा नसेल तर सर्व तंत्रज्ञान व्यर्थ ठरेल. आपल्याला आपल्या आरोग्य सुविधा देशातील अतिदुर्गम भागापर्यंत पोहोचवल्या पाहिजेत, अशी अपेक्षा त्यांनी व्यक्त केली. आपण आत्मनिर्भर भारताच्या उभारणीची आशा तेव्हाच करु शकतो जेव्हा तंत्रज्ञान, मनुष्यबळ आणि दोन्हीची उपलब्धता यांचा समन्वय होईल, असे त्यांनी सांगितले.
राष्ट्रपतींचे भाषण पाहण्यासाठी येथे क्लिक करा
S.Tupe/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 178
अर्थ मंत्रालय
खोटी GST बिले सादर करून फसवे इनपुट टॅक्स क्रेडिट मिळवणाऱ्या लेखापरिक्षकाला GST अधिकाऱ्यांकडून अटक
मुंबई, 12 डिसेंबर 2020
केंद्रीय वस्तू आणि सेवा कर विभाग, मुंबई पश्चिम तपासणी पथकाने मेसर्स सी.पी.पांडे आणि असोसिएट्स मधील भागीदार चंद्रप्रकाश पांडे याला अटक केली आहे. खोटी बिले दिल्याबद्दल,  59.10 कोटी रुपयांच्या उलाढालीवरील  10.63 कोटी रुपयांच्या वस्तू व सेवा कराचे फसवे इनपुट टॅक्स क्रेडीट मिळवून दिल्याच्या संदर्भात त्याला अटक झाली आहे.
विशिष्ट सुगाव्यांच्या आधारे तपासणी विभाग, मुंबई पश्चिम आयुक्तालयाच्या वस्तू आणि सेवा कर  अधिकाऱ्यांनी तपास केला. त्यातून निष्पन्न झाल्याप्रमाणे सी.पी.पांडे या लेखापरिक्षक आणि भागीदाराने आपल्या कुटुंबियांच्या नावे अनेक कंपन्या स्थापन केल्या. या कंपन्यांमार्फत कोणताही माल वा सेवा पुरवठा न करताही खोटी बिले तयार करण्यात आली. तसेच, इतर कंपन्यांकडूनही माल वा सेवा पुरवठ्याविना फसवी बिले घेण्यात आली ज्यामुळे वस्तू व सेवा कर कायदा 2017 मधील तरतुदींचा भंग झाला.
या कार्यपद्धतीत खरेदीदार/इतर कंपन्यांना ग्राह्य नसलेले इनपुट टॅक्स क्रेडीट  मिळते यामुळे सरकारी तिजोरीचा तोटा होतो आणि या कंपन्याची फुगवलेली उलाढाल दिसून येते. जेणेकरून या कंपन्या बँक कर्ज मिळवण्यास पात्र असल्याचा आभास होतो. अश्या प्रकारची उलाढाल ही कोणत्याही खऱ्या मालाच्या पुरवठ्याविना केलेले फक्त कागदावरील व्यवहार असतात. याला व्यावसायिक भाषेत सर्क्युलर ट्रेडिंग म्हणतात.
प्राथमिक तपासात अश्या एकाच आवारातील नोंदणी असलेल्या आणि सर्क्युलर ट्रेडिंग करणाऱ्या 50 फर्म्सचे जाळे उघडकीस आले.
सी.पी,पांडे याला 10 डिसेंबर 2020 रोजी अटक झाली आणि त्याला 10 डिसेंबर 2020 रोजी मुंबईच्या मॅजिस्ट्रेट न्यायालयासमोर आणण्यात आले. तिथे त्याला 14 दिवसांची न्यायालयीन कोठडी देण्यात आली. पुढील तपास सुरू आहे.G.Chippalkatti/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 101
खाण मंत्रालय
डिसेंबर 2020 दरम्यान खनिज उत्पादन 
नवी दिल्ली, 18 फेब्रुवारी 2021
डिसेंबर, 2020 मधील खाणकाम आणि उत्खनन क्षेत्रातील खनिज उत्पादन निर्देशांक  115.1 होता. जो, डिसेंबर, 2019 च्या तुलनेत 4.8% कमी होता. गेल्या वर्षीच्या याच कालावधीच्या तुलनेत एप्रिल - डिसेंबर 2020-21 या काळात संचयी वृद्धी  11.3 टक्के नोंदवण्यात आली.
डिसेंबर 2020 मध्ये महत्वाच्या खनिज उत्पादनाचा स्तर याप्रमाणे :
कोळसा 711 लाख टन्स, लिग्नाइट 32 लाख टन, नैसर्गिक वायू  2355 दशलक्ष घनमीटर, पेट्रोलियम  26 लाख टन, बॉक्साइट 1963 हजार टन, क्रोमाइट 236 हजार टन, तांबे घन 7 हजार टन, सोने 61 किग्रॅ. , लोहखनिज 209 लाख टन, शिसे घन 34 हजार टन, मँगनीज धातू 275 हजार टन, झिंक घन 131 हजार टन, चुनखडी 333 लाख टन, फॉस्फोराइट 133 हजार टन, मॅग्नेसाइट 6 हजार टन आणि हिरे 2901 कॅरेट.
डिसेंबर 2020 मध्ये, डिसेंबर 2019 च्या तुलनेत सकारात्मक वृद्धी दिसून आली :
'चुनखडी' , 'झिंक घन' , 'शिसे घन  आणि कोळसा . नकारात्मक वृद्धी दर्शवणारी महत्वाची खनिजे याप्रमाणे:
सोने [ 55.5%], क्रोमाईट [ 37.8%], तांबे घन [ 37.6%], लिग्नाइट [ 18.9%], फॉस्फोराइट [ 16.3%], मँगनीज धातू  13.8%], लोहखनिज [ 12.0%], नैसर्गिक वायू  [ 7.2%], बॉक्साइट [ 7.0%], आणि पेट्रोलियम   3.6%].
S.Tupe/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 140
रेल्वे मंत्रालय
रेल्वेगाडीत चहा, कॉफी विक्रेत्याच्या आक्षेपार्ह व्हिडिओ प्रकरणी केलेली कारवाई
(नवी दिल्ली, 3 मे 2018
रेल्वेगाडीत चहा, कॉफी विकणारा एक विक्रेता प्रसाधनगृहातून बाहेर येत असल्याचा एक व्हिडिओ गेल्या काही दिवसांपासून सोशल मीडियावर प्रसारित होतो आहे. या व्हिडिओसोबत आलेल्या संदेशात हा विक्रेता चहा, कॉफीच्या कॅन्समध्ये प्रसाधनगृहातील पाणी वापरत असल्याचेही म्हटले आहे. या व्हिडिओची गंभीर दखल घेत रेल्वे विभागाने योग्य ती कारवाई केली आहे.
या प्रकरणी तपास केल्यानंतर डिसेंबर 2017 मध्ये चेन्नई-हैदराबाद-चारमिनार एक्सप्रेस क्र. 12759 मध्ये हा प्रकार घडल्याचे समोर आले. याप्रकरणी सखोल तपास करण्यात आला असून या विक्रेत्याला कामावर ठेवलेले कंत्राटदार पी. शिवप्रसाद यांना 1 लाख रुपयांचा दंड ठोठावण्यात आला आहे. तसेच आयआरसीटीसीने याप्रकरणी शिवप्रसाद यांना कारणे दाखवा नोटीस जारी केली असून 15 दिवसांच्या आत स्पष्टीकरण देण्याचे आदेश दिले आहेत.
या व्हिडिओमध्ये दिसणारे इतर दोन इसम अनधिकृत फेरीवाले असल्याचे निष्पन्न झाले आहे. गेल्या काही महिन्यांपासून सिकंदराबाद रेल्वे स्थानकावर पश्चिम मध्य रेल्वेच्या व्यावसायिक विभागाने अनधिकृत फेरीवाल्यांविरोधात तपास मोहीम हाती घेतली असून या दोघांसह इतर अनेक अनधिकृत फेरीवाल्यांना विक्रीस आणि प्रवेशास मज्जाव करण्यात आला आहे. भविष्यात अशा घटना घडू नये यासाठी कठोर निरीक्षण सुरू आहे.
N.Sapre/R.Aghor/P.Kor
माहिती आणि प्रसारण मंत्रालय
काही नागरिकांना मूलभूत हक्क नाकारण्यासाठी आपल्या घटनेचा कसा दुरुपयोग केला जाऊ शकतो, ``जस्टिस डिलेड बट डिलिव्हर्ड``च्या दिग्दर्शकाचा सवाल
पणजी, 23 जानेवारी 2021
"जम्मू आणि काश्मिर येथील दलितांना घटनेने दिलेले अधिकार नाकारले जात असल्याबाबत माझा एक मित्र संशोधन करीत होता, तेव्हा साधारणपणे 2012 च्या सुमारास ही कल्पना माझ्या मनात आली. पंजाबमधील दलितांना जम्मू आणि काश्मिर येथे जबरदस्तीने अगदी सामान्य कामांसाठी, जसे की, साफसफाई आणि स्वच्छता करण्यासाठी नेण्यात आले आणि दशकांपासून त्यांच्याकडून ही कामे करून घेण्यासाठी सक्ती केली जात आहे. आपल्या राज्यघटनेने हमी दिल्याप्रमाणे सामान्य न्याय आणि समान संधींचे मूलभूत अधिकार देखील त्यांना नाकारण्यात आले. डॉ. आंबेडकरांनी तयार केलेली आपली राज्यघटना काही लोकांना या मूलभूत अधिकारांपासून वंचित ठेवण्यासाठी कशा प्रकारे वापरली जाऊ शकते, हे पाहून मला धक्का बसला. आम्ही 2015 मध्ये कलम 35 ए संदर्भात एक माहितीपट तयार केला आणि आम्हाला वाटले की ज्या लोकांना अधिकार मिळत नाहियेत, त्यांनी हे ऐकले पाहिजे.`` अशा प्रकारे इफ्फी 51 इंडियन पॅनोरमा नॉन फीचर फिल्मच्या `जस्टिस डिलेड बट डिलिव्हर्ड`चे दिग्दर्शक कामाख्या नारायण सिंग यांनी त्यांना हा सिनेमा कराव्या लागलेल्या परिस्थितीचे वर्णन केले. 51 व्या भारतीय आंतारर्ष्टारीय चित्रपट महोत्सवात या सिनेमाच्या काल झालेल्या स्क्रिनिंगनंतर ते आज 23 जानेवारी 2021 पत्रकार परिषदेत बोलत होते.
हा लहानसा महितीपट राधिका गिल आणि रश्मी शर्मा यांच्या संघर्ष आणि आशेची कहाणी सांगतो, दोघीही जम्मू आणि काश्मिर येथील वाल्मिकी समाजातील आहेत.
कलम 370 रद्द केल्यानंतर जम्मू आणि काश्मिर मध्ये झालेल्या बदलांकडे नारायण सिंह यांनी लक्ष वेधले. ``दलित, महिला, गोरखा, पश्चिम पाकिस्तानी शरणार्थी आणि पाकव्याप्त जम्मू – काश्मिरमध्ये राहणाऱ्या विस्थापित लोकांना न्याय मिळाला आहे. जेव्हा कलम 370 रद्द करण्यात आले तेव्हा, जम्मू मधील आत्याचारित लोकांना देशातील अन्य नागरिकांप्रमाणे त्यांचे हक्क परत मिळाले आहेत. ``M.Chopade/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 152
ग्राहक व्यवहार, अन्न आणि सार्वजनिक पुरवठा मंत्रालय
प्लॅस्टिक वापराला आळा घालण्यासाठी व्यापक जनजागृतीची गरज-केंद्रीय ग्राहक हित, अन्न आणि सार्वजनिक वितरण मंत्री
(नवी दिल्ली, 17 सप्टेंबर 2019
प्लॅस्टिक वापराला आळा घालण्यासाठी व्यापक जनजागृतीची गरज केंद्रीय ग्राहक हित, अन्न आणि सार्वजनिक वितरण मंत्री रामविलास पासवान यांनी व्यक्त केली आहे. ते आज प्रसारमाध्यमांशी बोलत होते. एकल वापर प्लॅस्टिकमधून 95 लाख टन प्लॅस्टिक कचरा निर्माण होतो. त्यापैकी 6 लाख टन समुद्रात सोडला जातो.
अन्नपदार्थांच्या वेष्टनात प्लॅस्टिकचा वापर बंद करून 100 टक्के ज्यूटचा वापर करण्याचे मंत्रालयाचे उद्दिष्ट असल्याचे पासवान यांनी सांगितले. पिण्याच्या पाण्यासाठी एकदाच वापरण्यात येणाऱ्या प्लॅस्टिकच्या बाटल्यांना पर्याय शोधण्यासाठी मंत्रालय काम करत आहे. यासंदर्भात उद्योग संघटना, विविध सरकारी विभाग यांच्यासोबत बैठका घेण्यात येत आहेत, असे पासवान यांनी सांगितले.
B.Gokhale/S.Kakade/P.Kor
पंतप्रधान कार्यालय
राम जेठमलानी यांच्या निधनाबद्दल पंतप्रधानांनी व्यक्त केला शोक
नवी दिल्ली, 8 सप्टेंबर 2019
ज्येष्ठ विधिज्ञ आणि माजी केंद्रीय मंत्री राम जेठमलानी यांच्या निधनाबद्दल पंतप्रधान नरेंद्र मोदी यांनी शोक व्यक्त केला आहे.
"श्री राम जेठमलानी यांच्या निधनामुळे, भारताने एक निष्णात वकील आणि न्यायसंस्था तसंच संसदेत मोठे योगदान देणारी मान्यवर व्यक्ती गमावली आहे. ते कुशाग्र बुद्धीचे, निर्भय आणि आपली मते परखडपणे मांडणारे व्यक्ती होते.
त्यांच्या मनात जे विचार असतील, ते स्पष्टपणे, कोणालाही न घाबरता व्यक्त करत असत. आणिबाणीच्या अंधारयुगात त्यांनी ज्या धैर्याने व्यक्तीस्वातंत्र्यासाठी लढा दिला, ते सदैव लक्षात राहील. गरजूंना मदत करणे, हा त्यांच्या स्वभावाचा स्थायीभाव होता.
राम जेठमलानी यांच्यासोबत विविध प्रसंगी चर्चा करण्याची संधी मला मिळाली, त्याबद्दल मी स्वतःला भाग्यवान समजतो. आज, त्यांच्या निधनाच्या दुःखद प्रसंगी, त्यांचे कुटुंबीय, मित्रपरिवार आणि चाहत्यांप्रति मी शोकसंवेदना व्यक्त करतो. ते आज आपल्यात नसले तरी त्यांचे कार्य आपल्याला कायम प्रेरणा देत राहील. ओम शांती !" असे पंतप्रधानांनी म्हंटले आहे.
M.Chopade/R.Aghor/D.Rane
(Visitor Counter : 77
पर्यावरण, वन एवं जलवायु परिवर्तन मंत्रालय
केंद्रीय पर्यावरण वन आणि हवामान बदल मंत्री भूपेंद्र यादव यांनी इजिप्त मधील कॉप 27 परिषदेत मॅन्ग्रोव्ह अलायन्स फॉर क्लायमेट  च्या उद्घाटन सोहळ्याला संबोधित केले
नवी दिल्ली, 8 नोव्हेंबर 2022
ठळक मुद्दे:
- एमएसी उपक्रम खारफुटीचे जागतिक महत्व पुढे नेण्यासाठी जगाला एकत्र आणते.
- खारफुटीचे संवर्धन करण्यामधील भारताचा व्यापक अनुभव जागतिक ज्ञान संचयामध्ये भर घालणार.
केंद्रीय पर्यावरण वन आणि हवामान बदल मंत्री भूपेंद्र यादव यांनी मॅन्ग्रोव्ह अलायन्स फॉर क्लायमेट  च्या उद्घाटन सत्राला संबोधित केले. हा कार्यक्रम इजिप्त मध्ये अल-शेख येथे आयोजित कॉप 27 परिषदेच्या पार्श्वभूमीवर आयोजित करण्यात आला होता.
यावेळी बोलताना यादव म्हणाले:
खारफुटी ही जगातील सर्वात उत्पादक परीसंस्थांपैकी एक आहे. सागराच्या भरती-रेषेवरील हे जंगल अनेक जीवांसाठी रोपवाटिका म्हणून काम करते, किनारपट्टीचे धूप होण्यापासून संरक्षण करते, कार्बनचे पृथक्करण करते आणि लाखो लोकांसाठी उपजीविका पुरवते तसेच त्याच्या अधिवासात जीवजंतूना आश्रय देते.
खारफुटी हा अनेक उष्णकटिबंधीय किनारपट्टी भागाचा आर्थिक पाया आहे. नील अर्थव्यवस्था टिकवून ठेवण्यासाठी, स्थानिक, प्रादेशिक आणि आंतरराष्ट्रीय स्तरावर किनारपट्टीवरील अधिवास, विशेषतः उष्णकटिबंधीय देशांमधील खारफुटीची शाश्वतता सुनिश्चित करणे अत्यावश्यक आहे.
अनुकूलतेच्या उल्लेखनीय वैशिष्ट्यांसह, खारफुटी ही उष्णकटिबंधीय आणि उपोष्णकटिबंधीय देशांची नैसर्गिक सशस्त्र सेना आहे. समुद्राची वाढती पातळी आणि चक्रीवादळ, वादळी हवामान यासारखी नैसर्गिक संकटे, अशा हवामान बदलाच्या परिणामांचा सामना करण्यासाठी खारफुटी हा सर्वात उत्तम पर्याय आहे.
वातावरणातील वाढत्या जीएचजी संचयाचे प्रमाण कमी करण्याची प्रचंड क्षमता खारफुटीमध्ये आहे, हे आपण पाहतो. खारफुटीची जंगले जमीनीवरील उष्णकटिबंधीय जंगलांपेक्षा चार ते पाच पट जास्त कार्बन उत्सर्जन शोषून घेऊ शकतात, असे अभ्यासामधून दिसून आले आहे.
असेही दिसून आले आहे की खारफुटी महासागरातील आम्लीकरणासाठी बफर म्हणून काम करू शकतात आणि सूक्ष्म प्लास्टिकचे सिंक उपलब्ध करतात
खारफुटीच्या वनीकरणातून नवीन कार्बन सिंक तयार करणे आणि उत्सर्जन कमी करणे हे देशांना त्यांचे एनडीसी लक्ष्य पूर्ण करण्यासाठी आणि कार्बन तटस्थता प्राप्त करण्याचे दोन व्यवहार्य मार्ग आहेत.
नैसर्गिक परीसंस्थेचे संवर्धन आणि जतन करण्यासाठी तसेच खारफुटीचे संवर्धन आणि व्यवस्थापन करण्यासाठी भारत वचनबद्ध आहे.
भारताने जवळजवळ पाच दशके खारफुटीचे जतन करण्यामधील आपले कौशल्य प्रदर्शित केले आहे आणि आपल्या पूर्व आणि पश्चिम या दोन्ही किनारपट्टीवरील विविध प्रकारच्या खारफुटीच्या परीसंस्थांचे जतन केले आहे.
खारफुटीचे संवर्धन, परीसंस्थेचे मूल्यमापन आणि कार्बन क्रमानिर्धारण यामधील व्यापक अनुभवामुळे भारत जागतिक ज्ञान-संचयामध्ये योगदान देऊ शकतो, तसेच खारफुटीचे जतन आणि संवर्धन यासाठी अत्याधुनिक उपाय आणि योग्य आर्थिक साधने निर्माण करण्यासाठी अन्य देशांच्या संयोगाने मदत मिळवू शकतो.
पुढील संदर्भ:
भारतातील खारफुटीच्या संवर्धनाबद्दल अधिक वाचण्यासाठी येथे क्लिक करा
भारत देशाचा वन अहवाल 2021 येथे वाचता येईल
आमच्यापर्यंत पोहोचण्यासाठी येथे क्लिक कराN.Chitale/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 177
भारतीय निवडणूक आयोग
नवीन निवडणूक आयुक्त म्हणून राजीव कुमार यांनी स्वीकारला पदभार
नवी दिल्ली, 1 सप्टेंबर,2020
भारताचे नवीन निवडणूक आयुक्त म्हणून राजीव कुमार यांनी आज पदभार स्वीकारला. मुख्य निवडणूक आयुक्त सुनील अरोरा आणि निवडणूक आयुक्त सुशील चंद्रा यांच्याबरोबर निवडणूक आयुक्त म्हणून राजीव कुमार कार्यरत राहणार आहेत.
राजीव कुमार यांचा जन्म 19 फेब्रुवारी,1960 रोजी झाला असून ते भारतीय प्रशासनिक सेवेमधले 1984 च्या तुकडीतले अधिकारी आहेत. त्यांनी 36 वर्षांपेक्षा जास्त काळ भारत सरकारमध्ये सेवा केली. आपल्या कार्यकाळामध्ये राजीव कुमार यांनी केंद्राबरोबरच बिहार, झारखंड या गृहराज्यामध्ये वेगवेगळ्या मंत्रालयामध्ये कार्य केले.
राजीव कुमार यांनी बी.एससी, एलएलबी, पीजीडीएम आणि सार्वजनिक नीती याविषयामध्ये एम. ए. केले आहे. त्याचबरोबर त्यांना सामाजिक क्षेत्र, पर्यावरण आणि वन, मनुष्य बळ विकास, वित्तीय आणि बँकिंग क्षेत्रामध्ये कामाचा व्यापक अनुभव आहे.
आधुनिक तंत्रज्ञानाचा वापर करून कामामध्ये अधिक पारदर्शकता आणणे आणि त्याचबरोबर जास्तीत जास्त नागरिकांपर्यंत सेवा-सुविधा पोहोचवणे, यामध्ये येणा-या मध्यस्थांना टाळून व्यवस्थेमध्ये धोरणात्मक संशोधन करून परिवर्तन घडवून आणण्याविषयी राजीव कुमार कटिबद्ध आहेत.
राजीव कुमार सरकारचे वित्त सचिव म्हणून फेब्रुवारी2020 मध्ये सेवानिवृत्त झाले आहेत. त्यानंतर त्यांनी एप्रिल 2020 पासून सार्वजनिक उद्योग निवड मंडळाचे अध्यक्ष म्हणून काम पाहिले. या पदावर ते 31 ऑगस्ट 2020 पर्यंत कार्यरत होते. राजीव कुमार यांनी सन 2015-17 या काळामध्ये कार्मिक आणि प्रशिक्षण विभागामध्ये आस्थापना अधिकारी म्हणून काम केले. त्यापूर्वी ते व्यव विभागाचे संयुक्त सचिव म्हणून कार्यरत होते. तसेच राजीव कुमार यांनी आदिवासी कार्य मंत्रालय आणि पर्यावरण आणि वन मंत्रालय त्याचबरोबर राज्यामध्ये शिक्षण विभागामध्ये कार्य केले आहे.
राजीव कुमार यांना गिर्यारोहणाचा छंद आहे त्याचबरोबर भारतीय शास्त्रीय आणि भक्तीसंगीताची त्यांना आवड आहे.U.Ujgare/S.Bedekar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
कार्मिक, सार्वजनिक तक्रार आणि निवृत्ती वेतन मंत्रालय
जम्मू - काश्मीर आणि ईशान्येकडील प्रदेश पंतप्रधान नरेंद्र मोदी यांच्यासाठी नेहमीच प्राधान्य क्षेत्र राहिले आहेत- केंद्रीय मंत्री डॉ.जितेंद्र सिंह यांचे प्रतिपादन
यापूर्वीच्या सरकारने डोंगराळ भागाकडे जाणीवपूर्वक दुर्लक्ष केल्याचा आरोप करत केंद्रीय राज्यमंत्री  विज्ञान आणि तंत्रज्ञान आणि पृथ्वी विज्ञान डॉ जितेंद्र सिंह म्हणाले की,यापूर्वीच्या सरकारने डोंगराळ प्रदेशांकडे जाणीवपूर्वक दुर्लक्ष केले, तर पंतप्रधान नरेंद्र मोदी यांनी या प्रदेशांवर विशेष लक्ष केंद्रित केले आहे.
असुरक्षित घोषित केलेल्या पूर्वीच्या पुलाच्या जागी नव्याने बांधलेल्या झुला बेली झुलत्या पुलावरून फेर फटका मारल्यानंतर तेथे झालेल्या एका जाहीर सभेला ते संबोधित करत होते.
जितेंद्र सिंह म्हणाले,"धर्म, जात, पंथ किंवा पक्षाचा विचार न करता ज्यांना आमची गरज आहे अशा लोकांपर्यंत पोहोचण्याचे आणि त्यांच्या गरजेनुसार प्रकल्प मार्गी लावण्याचे धोरण आम्ही अवलंबले आहे आणि येणाऱ्या अमृतकाळाच्या पुढील 25 वर्षांसाठी ज्यांची ऊर्जा राष्ट्र उभारणीसाठी योगदान देणार आहे अशा तरुणांच्या लाभांसाठी इतर जणही अशा राजकीय संस्कृतीचेच अनुसरण करतील, अशी अपेक्षा त्यांनी यावेळी व्यक्त केली.
स्टार्टअप मोहिमेला चालना देण्यावर आमचा भर आहे असे सांगून डॉ जितेंद्र सिंह म्हणाले, "इथे, जिथे प्रचंड प्रमाणात संसाधने उपलब्ध आहेत आणि जी तरुणांसाठी उपजीविकेचे लाभदायी साधन ठरतील,अशा या ठिकाणी लवकरच शेतीशी संबंधित उद्योजकतेची सर्वसमावेशक योजना तयार केली जाईल."
माहिती आणि प्रसारण मंत्रालय
इफ्फीमधील “75 क्रिएटिव्ह माईन्ड्स ऑफ टूमारो ” निवडण्यासाठीच्या ग्रँड ज्युरी आणि सिलेक्शन ज्युरींची घोषणा
चित्रपट सृष्टीतील नामवंत दिग्गज मनोज वाजपेयी, रसूल पुकुट्टी, शंकर महादेवन यांचा ग्रँड ज्युरीमध्ये समावेश
नवी दिल्ली, 12 नोव्हेंबर 2021
स्वातंत्र्याच्या अमृतमहोत्सवाचे औचित्य साधत तसेच देशातील युवा सर्जनशक्तीला आणि उदयोन्मुख प्रतिभेला शोधून, त्यांना प्रोत्साहन देण्याच्या प्रयत्नांचा भाग म्हणून, भारतीय आंतरराष्ट्रीय चित्रपट महोत्सव- इफ्फीमध्ये देशातील युवा चित्रपट निर्मात्यांकडून अर्ज आमंत्रित करण्यात आले आहेत, ज्यांच्यापैकी 75 सर्जनशील सर्वोत्तम चित्रपट निर्मात्यांची निवड केली जाणार असून, त्यांना 52 व्या इफ्फीमध्ये सहभागी होण्याची संधी मिळणार आहे. या ‘75 क्रिएटिव्ह माईन्ड्स ऑफ टूमारो ” गोव्यात होणाऱ्या आंतरराष्ट्रीय चित्रपट महोत्सवात सहभागी होण्याचे विशेष आमंत्रण असेल. या महोत्सवात ते चित्रपट सृष्टीतील नामवंतांशी चर्चा करु शकतील. महोत्सवादरम्यान होणारे मास्तर क्लासेस/ इन-कन्व्हरसेशन अशी चर्चासत्रे, परिसंवाद यातही ते सहभागी होऊ शकतील. यात निवड झालेल्या प्रत्येक व्यक्तीचा प्रवासाचां आणि निवासाचा खर्च देखील आयोजकांकडून केला जाईल.
माहिती आणि प्रसारण मंत्रालयाने आज या ‘75 क्रिएटिव्ह माईन्ड्स ऑफ टूमारो ”निवडण्यासाठीच्या ग्रँड ज्युरी आणि सिलेक्शन ज्युरींची घोषणा केली. त्यांची यादी पुढीलप्रमाणे
ग्रँड ज्युरी
- प्रसून जोशी - नामांकित गीतकार आणि अध्यक्ष, केंद्रीय चित्रपट प्रमाणन मंडळ
- केतन मेहता - नामांकित दिग्दर्शक
- शंकर महादेवन - नामांकित भारतीय संगीतकार/गायक
- मनोज बाजपायी - नामांकित अभिनेता
- रसूल पुकुट्टी - ऑस्कर विजेता ध्वनिमुद्रक
- विपुल अमृतलाल शाह - नामांकित निर्माता/दिग्दर्शक
सिलेक्शन ज्युरी
- वाणी त्रिपाठी टिक्कू - निर्माती/अभिनेत्री, केंद्रीय चित्रपट प्रमाणन मंडळ सदस्य.
- अनंत विजय - लेखक आणि चित्रपट समीक्षेसाठी राष्ट्रीय पुरस्कार विजेते
- यतींद्र मिश्रा - प्रसिद्ध लेखक, चित्रपट समीक्षेसाठी राष्ट्रीय पुरस्कार विजेते
- संजय पुरन सिंग - चित्रपट निर्माते, सर्वोत्कृष्ट चित्रपटासाठी राष्ट्रीय पुरस्कार विजेते.
- सचिन खेडेकर - अभिनेते, दिग्दर्शक
केंद्रीय माहिती आणि प्रसारणमंत्री अनुराग सिंग ठाकूर यांनी 22 ऑक्टोबर या उपक्रमाची घोषणा केली होती. 52 व्या इफ्फीमध्ये चित्रपट सृष्टीत येण्यासाठी धडपडणाऱ्या, देशभरातील युवा आणि उदयोन्मुख कलाकारांना व्यासपीठ उपलब्ध करुन दिले जाईल, असे त्यांनी यावेळी म्हटले होते. त्यांना या व्यासपीठाद्वारे, सिनेमाच्या मुख्य प्रवाहात सहभागी होण्याची संधी दिली. या युवा निर्मात्यांची निवड एका स्पर्धेद्वारे केली जाईल.
या स्पर्धेचा उद्देश, देशातील 75 युवा चित्रपट निर्माते, अभिनेते, गायक, पटकथा लेखक आणि इतरांना चित्रपटसृष्टीच्या जागतिक व्यासपीठावर आपले कलानैपुण्य आणि प्रतिभा दाखवण्याची संधी मिळावी हा आहे.
यासाठी अर्ज भरण्याची शेवटची तारीख, 1 नोव्हेंबर, 2021 ही आहे.
Jaydevi PS/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 208
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 30.79 Cr. Vaccine Doses administered so far under Nationwide Vaccination Drive
- India administered 60.73 lakh vaccine doses in last 24 hours
- India reports 51,667 new cases in last 24 hours
- India's Active Caseload declines to 6,12,868
- 2,91,28,267 Total Recoveries across the country so far
- 64,527 patients recovered during last 24 hours
- Daily recoveries continue to outnumber the Daily New Cases for the 43rd consecutive day
- Recovery Rate increases to 96.66%
- Weekly Positivity Rate remains below 5%, currently at 3.00%
- Daily positivity rate at 2.98%, less than 5% for 18 consecutive days
#Unite2FightCorona
#IndiaFightsCorona
नवी दिल्ली/मुंबई, 25 जून 2021
आरोग्य मंत्रालयाची कोविड-19 घडामोडींवरील माहिती
राष्ट्रव्यापी लसीकरण मोहिमेअंतर्गत आतापर्यंत भारतात 30.79 कोटी लसींच्या मात्रा देण्यात आल्या आहेत. भारतात गेल्या 24 तासांत 60.73 लाख लसींच्या मात्रा देण्यात आल्या.
देशात गेल्या 24 तासांत 51,667 नव्या कोरोना रुग्णांची नोंद झाली.
देशातील कोविड सक्रीय रुग्णसंख्येत घट होऊन आता ही संख्या 6,12,868 झाली आहे.
आतापर्यंत देशभरात एकूण 2,91,28,267 रुग्ण कोरोनामुक्त झाले आहेत. गेल्या 24 तासांत 64,527 कोरोना रुग्ण बरे झाले आहेत. कोविडमुक्त होणाऱ्यांची संख्या सलग 43 व्या दिवशी दैनंदिन नव्या बाधित रुग्णांच्या संख्येपेक्षा जास्त आहे. रोगमुक्तीचा दर वाढून आता 96.66 % झाला आहे.
साप्ताहिक पॉझिटीव्हिटी दर सातत्याने 5% पेक्षा कमी असल्याचे दिसून येत असून सध्या हा दर 3% इतका आहे.
दैनंदिन पॉझिटीव्हिटी दर सध्या 2.98 % इतका असून सलग 18 व्या दिवशी हा दर 5% पेक्षा कमी राहिला आहे.
कोविड संसर्ग तपासणीच्या चाचण्या करण्याच्या क्षमतेत लक्षणीय वाढ- आतापर्यंत एकूण 39.95 कोटी चाचण्या करण्यात आल्या.
इतर अपडेट्स :
महाराष्ट्र अपडेट:
महाराष्ट्रात गुरुवारी 9,844 नव्या कोविड रुग्णांची नोंद झाल्याने राज्याची आतापर्यंतची कोरोना बाधितांची संख्या 60 लाख झाली. 197 रुग्णांचा मृत्यू झाला. राज्याची कोरोना बाधितांची एकूण संख्या 60,07,431झाली तर 197 मृत्यूंची नोंद झाल्याने मृतांची एकूण संख्या 1,19,859 झाली आहे. गेल्या 48 तासात 149 मृत्यू झाले. कोरोनातून बरे होण्याचा राज्याचा दर 95.93 टक्के झाला आहे तर मृत्यू दर वाढून 2 टक्के झाला आहे. उपचाराधीन रुग्ण संख्या 1,21,767 आहे.
गोवा अपडेट:
गोव्यात कोरोना रुग्णांच्या संख्येत 229 ची वाढ झाली असून गुरुवारी एकूण बाधितांची संख्या 1,65,426 झाली. 258 रुग्ण कोरोनातून बरे झाले. दिवसभरात 9 रुग्णांचा मृत्यू झाल्याने मृतांची एकूण संख्या 3,022 झाली. गेल्या 24 तासात 258 रुग्णांना बरे झाल्यांनतर रुग्णालयातून घरी पाठवण्यात आल्याने राज्यातली बरे झालेल्यांची संख्या 1,59,677झाली आहे. उपचाराधीन रुग्ण संख्या 2,727 आहे.
Important TweetsM.Chopade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 130
पंतप्रधान कार्यालय
पंतप्रधानांनी कुनो राष्ट्रीय अरण्यात 12 चित्त्यांच्या नवीन तुकडीचं केलं स्वागत
पंतप्रधान नरेंद्र मोदी यांनी कुनो राष्ट्रीय अरण्यात 12 चित्त्यांच्या नवीन तुकडीचं स्वागत केलं आहे.
केंद्रीय पर्यावरण, वन आणि वातावरण बदल मंत्री भूपेंद्र यादव यांच्या ट्विटचा हवाला देत पंतप्रधान ट्विटच्या माध्यमातून म्हणाले की,
"अशा विकासामुळे भारतातील वन्यजीव विविधतेला प्रोत्साहन मिळत आहे."
पंतप्रधान कार्यालय
ज्येष्ठ पत्रकार आणि राजकीय विश्लेषक विद्युत ठाकर यांच्या निधनाबद्दल पंतप्रधानांनी व्यक्त केला शोक
ज्येष्ठ पत्रकार आणि राजकीय विश्लेषक विद्युत ठाकर यांच्या निधनाबद्दल पंतप्रधान नरेंद्र मोदी यांनी तीव्र दु:ख व्यक्त केले आहे.
पंतप्रधान मोदी यांनी ट्विट केले;
"જાણીતા રાજકીય સમીક્ષક વિદ્યુત ઠાકરના નિધનના સમાચાર દુઃખદ છે.
સદ્ગતના આત્માની શાંતિ માટે પ્રાર્થના તથા શોકગ્રસ્ત પરિવારને સાંત્વના...!
ૐ શાંતિ...!!"